PPS รับปีนี้รายได้-กำไรต่ำกว่าปีก่อน หลังโครงการรัฐล่าช้าส่งผลถึงภาคเอกชน
PPS รับปีนี้รายได้-กำไรต่ำกว่าปีก่อน หลังโครงการรัฐล่าช้าส่งผลถึงภาคเอกชน
11 มิ.ย. 2558

นายพงศ์ธร ธาราไชย รองกรรมการผู้จัดการ บริษัท โปรเจค แพลนนิ่ง เซอร์วิส จำกัด (มหาชน) หรือ PPS เปิดเผยว่า บริษัทคาดกำไรสุทธิและรายได้ปีนี้ต่ำกว่าปีก่อนที่มีกำไรสุทธิ 17.72 ล้านบาท และมีรายได้ราว 267 ล้านบาท จากเป้าหมายเดิมที่คาดว่าบริษัทจะมีรายได้เติบโต 10% และมีกำไรสุทธิมากกว่าปีก่อน
เนื่องจากโครงการต่างๆของภาครัฐมีความล่าช้า ส่งผลให้ภาคเอกชนไม่มีความมั่นใจจึงชะลอการลงทุนออกไป ซึ่งเป็นผลกระทบโดยตรงต่องานของบริษัทในการเป็นผู้ออกแบบและควบคุมการก่อสร้าง อีกทั้งสถาบันการเงินก็มีความเข้มงวดมากขึ้นในการปล่อยสินเชื่อให้ผู้ประกอบการ หลังในช่วงที่ผ่านมาหนี้ภาคครัวเรือนปรับตัวสูงขึ้นอย่างต่อเนื่อง